open-index/open-wikipedia-markdown huggingface dataset:
பிகார் செரீப்

**பிகார் செரீப்** (**Bihar Sharif**), வட இந்தியாவின் பிகார் மாநிலத்தில் உள்ள நாலந்தா மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். இது பாட்னாவிற்கு தென்கிழக்கே 74 கிலோ மீட்டர் தொலைவில் உள்ளது.இது பனாச்சே ஆற்றின் கரையில் உள்ளது
## பொருளாதாரம்
வேளாண்மை இந்நகரத்தின் முக்கியத் தொழில் ஆகும். இந்நகரத்தில் பீடி தயாரிப்பது குடிசைத் தொழில் போன்று செயல்படுகிறது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 46 வார்டுகளும், 48,641  வீடுகளும் கொண்ட பிகார்செரீப் மாநகரத்தின் மக்கள் தொகை 2,97,268  ஆகும். அதில் ஆண்கள் 1,55,216 மற்றும் பெண்கள்  1,42,052  ஆக உள்ளனர். பாலின விகிதம் 1000 ஆண்களுக்கு 915 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  15% ஆகவுள்ளனர். இதன் சராசரி  எழுத்தறிவு 75.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 25,454 மற்றும் 71 ஆகவுள்ளனர். 

இதன் மக்கள் தொகையில் இந்துக்கள் 65.86%, இசுலாமியர் 33.59% மற்றும் பிறர் 0.54% ஆகவுள்ளனர்.இந்நகர மக்கள் இந்தி மொழி மற்றும் உருது மொழிகள் பேசுகின்றனர்.
## போக்குவரத்து
### சாலைகள்
பிகாரின் ஜெகன்னாபாத் மற்றும் மேற்கு வங்காளத்தின் பராக்கா நகரத்தை இணைக்கும் தேசிய நெடுஞ்சாலை எண் 33பிகார்செரீப் நகரத்தின் வழியாகச் செல்கிறது. மேலும் தேசிய நெடுஞ்சாலை எண் 120 பிகார் செரீப் நகரத்தில் துவங்கி நாலந்தா, ராஜ்கிர், கயை வழியாக தும்ரோனுக்குச் செல்கிறது.
### இரயில் நிலையம்

பிகார் செரீப் இரயில் நிலையம்புது தில்லி, பாட்னா, கயை போன்ற நகரங்களை இணைக்கிறது.
## கல்வி
* கே கே பல்கலைக்கழகம்
* நாலந்தா கல்லூரி
*சர்தார் படேல் நினைவுக் கல்லூரி 
* நாலந்தா மகளிர் கல்லூரி
* செயிண்ட் ஜோசப் அகாதமி 
* கிஷன் கல்லூரி
## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:நாளந்தா மாவட்டம்
பகுப்பு:பீகாரிலுள்ள மாநகரங்கள்
ராஜ்கோட் ஊரகம் சட்டமன்றத் தொகுதி

**ராஜ்கோட் ஊரகம் சட்டமன்றத் தொகுதி** (*Rajkot Rural Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது ராஜ்கோட் மாவட்டத்தில் உள்ளது. ராஜ்கோட் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
ஜமால்பூர்

**ஜமால்பூர்** (**Jamalpur**), வட இந்தியாவில் பிகார் மாநிலத்தின் தென்கிழக்கில் அமைந்த முங்கேர் மாவட்டத்தில் அமைந்த நகரம் மற்றும் நகராட்சி ஆகும். இது மாவட்டத் தலைமையிடமான முங்கேர் நகரத்திலிருந்து 8 கிலோ மீட்டர் தொலைவிலும்; மாநிலத் தலைநகரான பாட்னாவிற்கு கிழக்கே 186  கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 36 வார்டுகளும், 20,372 வீடுகளும் கொண்ட ஜமால்பூர் நகரத்தின் மக்கள் தொகை 1,05,434 ஆகும். அதில் ஆண்கள்  மற்றும் பெண்கள் 880 ஆக உள்ளனர். பாலின விகிதம் 1000 ஆண்களுக்கு 880 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி  எழுத்தறிவு 86.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 	15,270 மற்றும் 	1,411 ஆகவுள்ளனர்.

இதன் மக்கள் தொகையில் இந்துக்கள் 94.62%, இசுலாமியர் 4.31%, கிறித்தவர்கள் 0.81% மற்றும் பிறர் 0.25% ஆகவுள்ளனர். 
இந்நகர மக்கள் இந்தி மொழி மற்றும் உருது மொழிகள் பேசுகின்றனர்.

## இரயில் எஞ்சின் உற்பத்தி தொழிற்சாலை
ஜமால்பூர் நகரத்தில் 1862-ஆம் ஆண்டில் இரயில் எஞ்சின் உற்பத்தி தொழிற்சாலை துவக்கப்பட்டது. 
## கல்வி
* இந்திய இரயில்வே இயந்திரவியல் மற்றும் மின்ணனுவியல் பொறியியல் நிறுவனம்

## மேற்கோள்கள்

## வெளி இணைப்புகள்
* History of Jamalpur Locomotive Works
* Jamalpur Municipality
* Blog on Jamalpur

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:முங்கேர் மாவட்டம்
ஜாம்நகர் ஊரகம் சட்டமன்றத் தொகுதி

**ஜாம்நகர் ஊரகம் சட்டமன்றத் தொகுதி** (*Jamnagar Rural Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது ஜாம்நகர் மாவட்டத்தில் உள்ளது. ஜாம்நகர் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியானது, 2007ஆம் ஆண்டு நடைபெற்ற குஜராத் சட்டமன்றத் தேர்தல் வரை பட்டியல் சாதியினருக்காக ஒதுக்கப்பட்ட தனித்தொகுதியாக இருந்தது.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
முங்கேர்

**முங்கேர்** (**Munger**), வட இந்தியாவின் பிகார் மாநிலத்தில் தென்கிழக்கில் அமைந்த முங்கேர் மாவட்டத்தின் நிர்வாகத் தலைமையிடம் மற்றும் மாநகராட்சி ஆகும். இது கங்கை ஆற்றின் கரையில் உள்ளது. இது மாநிலத் தலைநகரான பாட்னாவிற்கு கிழக்கே 180 கிலோ மீட்டர் தொலைவில் உள்ளது. இதனருகே  8 கிலோ மீட்டர் தொலைவில் ஜமால்பூர் நகரம் உள்ளது.
 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி முங்கேர் மாநகரத்தின் மக்கள் தொகை 2,13,303 ஆகும். அதில் ஆண்கள் 1,13,291  மற்றும் பெண்கள்  1 00,012 ஆக உள்ளனர். பாலின விகிதம் 1000 ஆண்களுக்கு 883	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 30,484 ஆகவுள்ளனர். இதன் சராசரி  எழுத்தறிவு  80.14%	ஆகவுள்ளது. இதன் மக்கள் தொகையில் இந்துக்கள் 81.01 %, இசுலாமியர் 18.49 %, கிறித்தவர்கள் 0.20% மற்றும் பிறர் 0.30% ஆகவுள்ளனர். இந்நகர மக்கள் இந்தி மொழி மற்றும் உருது மொழிகள் பேசுகின்றனர்.
## போக்குவரத்து
### இரயில் நிலையம்
 

முங்கேர் மற்றும் ஜமால்பூர் இரயில் நிலையங்கள், புது தில்லி, லக்னோ, முசாபர்பூர், பாட்னா, ராஞ்சி,  அகர்தலா, ஐதராபாத், தன்பாத் போன்ற நகரங்களுடன் இணைக்கிறது.
## கல்வி
* பிகார் யோகா பள்ளி
* இந்திய இரயில்வே இயந்திரவியல் மற்றும் மின்னணுவியல் பொறியியல் நிறுவனம் 
* விஸ்வநாத் சட்டக் கல்லூரி 
* முங்கேர் பல்கலைக்கழகம் 
* அரசு பொறியியல் கல்லூரி, முங்கேர் 
* வனக் கல்லூரி, முங்கேர்
## தட்ப் வெப்பம்

## மேற்கோள்கள்

## வெளி இணைப்புகள்

*Munger District-Official Website
*Munger Official National Website
*Election commission

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:பீகாரிலுள்ள மாநகரங்கள்
பகுப்பு:முங்கேர் மாவட்டம்
தேசிய நெடுஞ்சாலை 17

**தேசிய நெடுஞ்சாலை 17** (*National Highway 17*)(தெநெ 17) என்பது இந்தியாவின் மேற்கு வங்காளத்தில் உள்ள செவோக்கிலிருந்து அசாமில் உள்ள குவகாத்தி வரை செல்லும் தேசிய நெடுஞ்சாலை ஆகும்.

## வழித்தடம்
தேசிய நெடுஞ்சாலை 17, தேசிய நெடுஞ்சாலை 10-ன் சந்திப்பிலிருந்து தொடங்குகிறது

* சேவோக், டார்ஜிலிங் மாவட்டம் மற்றும் இணைக்கிறது
* மோங்போங், கலிம்போங் மாவட்டம் ,
* பக்ரகோட், சல்சா, நாகர்கட்டா, கோயர்கட்டா, ஜல்பைகுரி மாவட்டம் ,
* பிர்பாரா, பலகட்டா, சோனார்பூர் அலிபுர்துவார் மாவட்டம்
* மேற்கு வங்கத்தில் உள்ள கூச்பெஹார், துஃபங்கஞ்ச் கூச் பெகர் மாவட்டம் ; மேலும்
* அகோமணி, கோலக்கஞ்ச், பிலாசிபாரா, துப்ரி மாவட்டம் ,
* வடக்கு சல்மாரா, போங்கைகான் மாவட்டம் ,
* கோல்பாரா, கோல்பாரா மாவட்டம் ,
* பிஜாய்நகர், போகோ, கம்ரூப் பெருநகர மாவட்டம் . அஸ்ஸாமில் உள்ள கவுகாத்திக்கு அருகில் தேநெ-27 சந்திப்பில் முடிவடைகிறது

## சந்திப்புகள்
:  சேவோக் அருகில் முனையம்
:  பக்ரகோட் அருகில் முனையம்
:  சல்சா அருகில் முனையம்
:  பின்னகுரி அருகில் முனையம்
:   குவகாத்தி அருகில்

## மேலும் பார்க்கவும்

* நெடுஞ்சாலை எண் அடிப்படையில் இந்தியாவில் உள்ள தேசிய நெடுஞ்சாலைகளின் பட்டியல்
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 17

பகுப்பு:இந்திய தேசிய நெடுஞ்சாலைகள்
பக்சர்

**பக்சர்** (**Buxar**), வட இந்தியாவின் பிகார் மாநிலத்தில் மேற்கில் உள்ள பக்சர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். மாநிலத் தலைநகரான பாட்னாவிற்கு 125 கிலோ மீட்டர் தொலைவில் பக்சர் நகரம் உள்ளது. இந்நகரத்தில் வட்டார மொழியான போச்புரி பேசப்படுகிறது.பக்சர் இரயில் நிலையம் பாட்னா-முகல்சராய் மற்றும் புது தில்லி-கொல்கத்தா இருப்புப் பாதைகள்  இடையே உள்ளது.

## வரலாறு
இந்நகரத்தில்  1764-ஆம் ஆண்டில்  பிரித்தானிய கிழக்கிந்தியப் படைகளுக்கும் முகலாயர், அயோத்தி நவாப் மற்றும் வங்காள நவாபுகள் படைகளுக்கும் பக்சார் சண்டை நடைபெற்றது. போரில் வென்ற பிரித்தானிய கிழக்கிந்திய நிறுவனம் கிழக்கு உத்தரப் பிரதேசம் மற்றும் மேற்கு பிகாரின் பெரும்பகுதிகளில் நிலவரி வசூலிக்கும் உரிமை பெற்றனர். 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி பக்சர் நகரத்தின் மக்கள் தொகை 1,02,861 ஆகும். அதில் ஆண்கள்  54,277  மற்றும் பெண்கள்  48,584 ஆக உள்ளனர். பாலின விகிதம் 1000 ஆண்களுக்கு 895  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14,165 ஆகவுள்ளனர். இதன் சராசரி  எழுத்தறிவு 83.82% ஆகவுள்ளது. இதன் மக்கள் தொகையில் இந்துக்கள் 86.99%, இசுலாமியர் 12.34 %, கிறித்தவர்கள் 0.32 % மற்றும் பிறர் 0.34% ஆகவுள்ளனர். இந்நகர மக்கள் இந்தி மொழி, உருது மற்றும் போச்புரி மொழிகள் பேசுகின்றனர்.

## மேலும் காண்க
* பக்சர் மாவட்டம்
## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
மாநிலங்களவைத் தேர்தல்கள் 1999

**மாநிலங்களவைத் தேர்தல்கள் 1999** (*1999 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1999ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும். இத்தேர்தல்கள் மூலம் கோவாவிலிருந்து 1 உறுப்பினர், குசராத்திலிருந்து 3 உறுப்பினர்கள் மற்றும் மேற்கு வங்கத்திலிருந்து 6 உறுப்பினர்கள் தேர்ந்தெடுக்கப்பட்டனர்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
1999-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1999-2005 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2005ஆம் ஆண்டில் ஓய்வு பெறுகின்றனர். *பட்டியல் முழுமையடையவில்லை.*

## இடைத்தேர்தல்
1999ஆம் ஆண்டு கீழ்க்கண்ட இடைத்தேர்தல் நடைபெற்றது.

* பராக் சாலிஹா 22 சூன் 1999-ல் காலமானதால், 30.08.1999 அன்று அசாமில் காலியாக உள்ள இடத்துக்கு இடைத்தேர்தல் நடத்தப்பட்டது. பராக் சாலிஹா பதவிக்காலம் 14 சூன் 2001 அன்று முடிவடைந்தது. அகில இந்திய கனபரிசத் கட்சியின் ஜோயஸ்ரீ கோஸ்வாமி மஹந்தா 24/08/1999 அன்று உறுப்பினரானார்.

## மேற்கோள்கள்

பகுப்பு:மாநிலங்களவைத் தேர்தல்கள்
மாநிலங்களவைத் தேர்தல்கள் 2000

**மாநிலங்களவைத் தேர்தல்கள் 2000** (*2000 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2000ஆம் ஆண்டு நடத்தப்பட்ட தேர்தல்கள் ஆகும். மாநிலங்களவைக்கு முறையே தில்லியிலிருந்து 3 பேரும், சிக்கிமிலிருந்து ஒருவரும், 15 மாநிலங்களிலிருந்து 58 உறுப்பினர்களும் கேரளாவிலிருந்து மூவரும் பல்வேறு நாட்களில் நடந்த தேர்தல் மூலம் தேர்ந்தெடுக்கப்பட்டனர்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்க 2000ஆம் ஆண்டு தேர்தல் நடைபெற்றது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
2000ஆம் ஆண்டு நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 2000-2006 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2006ஆம் ஆண்டில் ஓய்வு பெற்றனர்.

## இடைத்தேர்தல்
2000ஆம் ஆண்டில் பின்வரும் இடைத்தேர்தல்கள் நடத்தப்பட்டன.

## மேற்கோள்கள்

பகுப்பு:மாநிலங்களவைத் தேர்தல்கள்
ஆதேசு சிறீவத்சவா

**ஆதேசு சிறீவத்சவா** (*Aadesh Shrivastava*) (4 செப்டம்பர் 1964 - 5 செப்டம்பர் 2015) இந்திய இசையமைப்பாளரும் பாடகரும் ஆவார். ஆரம்பத்தில், ஆர்.டி. பர்மன், ராஜேஷ் ரோஷன் உள்ளிட்ட இசையமைப்பாளர்களிடம் முரசு இசைப்பவரகாப் பணியாற்றினார். இவரது தொழில் வாழ்க்கையில், 100 க்கும் மேற்பட்ட இந்திப் படங்களுக்கு இசையமைத்துள்ளார். தனது 51 வயதில், மும்பையின் கோகிலாபென் மருத்துவமனையில் புற்றுநோயால் இறந்தார்.

## தொழில்
மத்தியப் பிரதேச மாநிலத்தில் உள்ள கட்னியில் இந்து காயஸ்தர் குடும்பத்தில் பிறந்த இவர், 1993 இல் *கன்யாடன்* என்ற திரைப்படத்தின் மூலம் தனது முதல் பெரிய அறிமுகத்தைப் பெற்றார்.  இத்திரைப்படத்தில், *ஓ சஜ்னா தில்பார்* என்ற பாடலை உதித் நாராயணனுடன் லதா மங்கேஷ்கர் இணைந்து இவரது முதல் பாடலைப் பாடினார். இது வானொலியில் பிரபலமானது. ஆனால் படமும் மற்ற பாடல்களும் கவனிக்கப்படாமல் போனது. அதன் பின்னர் பல வெற்றிகரமானப் பாடல்களுக்கு இசையமைத்து பாடியுள்ளார்.

சர்வதேச அளவில், இவர் எகான், *ஜூலியா போர்டாம்*  மற்றும் *வைக்லெப் ஜீன்* போன்ற கலைஞர்களுடன் இணைந்து பணியாற்றினார். எகானுடன் இணைந்து, *ஹிட்லாப்.காம்* என்ற இணையதளத்தில், புதிய பாடல்களைப் பாடும் இசைக்கலைஞர்களைத் தேடத் தொடங்கினார். *டொமினிக் மில்லர்*, சக்கீரா மற்றும் *டி-பெயின்* போன்ற சர்வதேசக் கலைஞர்களுடனும் இவர் பணியாற்றியுள்ளார்.

## சொந்த வாழ்க்கை
இவர், நடிகையும், இரட்டை இசையமைப்பாளர்களான ஜதின் மற்றும் லலித் பண்டிட் மற்றும் நடிகை சுலக்சனா பண்டிட் ஆகியோரின் சகோதரியுமான விஜயதா என்பவரை 1990 இல் திருமணம் செய்து கொண்டார். இவர்களுக்கு அனிவேஷ், அவிதேஷ் என இரு மகன்கள் உள்ளனர்.

## இறப்பு
5 செப்டம்பர் 2015 அன்று, தனது 51வது பிறந்தநாளுக்கு ஒரு நாள் கழித்து, மும்பையில் கோகிலாபென் திருபாய் அம்பானி மருத்துவமனையில் இறந்தார். அதே நாளில் மும்பையில் உள்ள ஓசிவாரா மயானத்தில் இவரது உடல் தகனம் செய்யப்பட்டது.

## சான்றுகள்

## வெளி இணைப்புகள்

* 

பகுப்பு:இந்தியத் திரைப்பட இசையமைப்பாளர்கள்
பகுப்பு:2015 இறப்புகள்
பகுப்பு:1964 பிறப்புகள்
காரங்குடி சதுப்பு நிலம்

**காரங்குடி சதுப்பு நிலம்**, தமிழ்நாட்டின் இராமநாதபுரம் மாவட்டம், திருவாடானை வட்டம், தொண்டி அருகே வங்காள விரிகுடாவை ஒட்டிய காரங்காடு ஊராட்சியின் கடற்பரப்பில் இராமநாதபுரம் வனச்சரகம் சார்பில் சதுப்பு நிலக்காடுகள் வளர்க்கப்படுகிறது. இச்சதுப்புக் காடுகளை சுற்றுலா பயணிகள் பார்வையிடும் வகையில் படகு சவாரி ஏற்பாடு செய்யப்பட்டுள்ளது. 

உலக சதுப்பு நில தினத்தை முன்னிட்டு காரங்காட்டில் சதுப்பு நிலக் காடுகளை பாதுகாப்பதன் அவசியம் குறித்த விழிப்புணர்வு நிகழ்ச்சி சூலை 2019 அன்று நடைபெற்றதுடன், காரங்காடு அமல அன்னை மேல்நிலைப் பள்ளி மாணவர்கள் கடற்கரை ஓரங்களிலும், ஆற்று முகத்துவாரங்களிலும் மாங்ரோவ் விதைகள் நட்டனர்.

## மேற்கோள்கள்

பகுப்பு:இராமநாதபுரம் மாவட்டம்

பகுப்பு:இந்திய ராம்சார் இடங்கள்
மாநிலங்களவைத் தேர்தல்கள் 1970

**மாநிலங்களவைத் தேர்தல்கள் 1970** (*1970 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1970-ல் நடைபெற்ற மாநிலங்களவைத் தேர்தல்கள் ஆகும்.

## தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1970 இல் தேர்தல் நடைபெற்றது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1970-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1970-76 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1976ஆம் ஆண்டில் ஓய்வு பெற்றனர்.

## இடைத்தேர்தல்
1970ஆம் ஆண்டு பின்வரும் இடைத்தேர்தல்கள் நடத்தப்பட்டன.

## மேற்கோள்கள்

 

பகுப்பு:மாநிலங்களவைத் தேர்தல்கள்
மாநிலங்களவைத் தேர்தல்கள் 1971

**மாநிலங்களவைத் தேர்தல்கள் 1971** (*1971 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1971ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
1971-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1971-1977 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர 1977ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*

## இடைத்தேர்தல்
கீழ்க்கண்ட இடைத்தேர்தல் 1971ஆம் ஆண்டு நடைபெற்றது.

#

## மேற்கோள்கள்

பகுப்பு:மாநிலங்களவைத் தேர்தல்கள்
மமிதிபுதி ஆனந்தம்

**மமிதிபுதி ஆனந்தம்** (*Mamidipudi Anandam*) என்பவர் இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினராக ஆவார். ஆனந்தம் இந்திய நாடாளுமன்றத்தின் மேல் சபையான மாநிலங்களவையில் ஆந்திரப் பிரதேசத்தைப் பிரதிநிதித்துவப்படுத்தும்  வகையில் 1969 முதல் 1980 வரை நாடாளுமன்ற உறுப்பினராக இருந்தார்.

## மேற்கோள்கள்

பகுப்பு:2001 இறப்புகள்
பகுப்பு:1919 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
பகுப்பு:மாநிலங்களவை உறுப்பினர்கள்
கார்லோஸ் பிலிப் சைமென்ஸ் பெலோ

**கார்லோஸ் பிலிப் சைமென்ஸ் பெலோ** (**Carlos Filipe Ximenes Belo**)கிழக்கு திமோர் நாட்டின் கத்தோலிக்கப் பேராயர் ஆவார். தற்போது இவர் ஆப்பிரிக்க நாடான மொசாம்பிக் நாட்டின் தலைநகரான் மபூட்டோவில் இறைப்பணி செய்கிறார்.

1988-ஆம் ஆண்டில் ஆயரான கார்லோஸ் பிலிப் சைமென்ஸ் பெலோ கிழக்கு திமோர் நாட்டில் 1988 முதல் 2002 முடிய இறைப்பணி செய்தவர். 1996-ஆம் ஆண்டில் கிழக்கு திமோர் நாட்டில் அமைதி திரும்பவதற்காக முயற்சியில் ஈடுபட்டமைக்கு, இவருக்கு 1996 இல் தனது நண்பரும் தற்போதைய கிழக்கு திமோரின் அதிபருமான ஜோஸ் ராமோஸ்-ஹோர்டாவுடன் அமைதிக்கான நோபல் பரிசை பெற்றார்.

## கிழக்கு திமோர் விடுதலைக்குப் பிறகு
20 மே 2022 அன்று கிழக்கு திமோர் விடுதலை பெற்றதுடன், பெலோ புற்றுநோய் சிகிச்சைக்காக போர்த்துகல் சென்றார். மேலும் தமது 54வது அகவையில் பேராயர் பதவியை துறந்தார்.

## பிந்தைய நடவடிக்கைகள்
2004-ஆம் ஆண்டில் கிழக்கு திமோர் திரும்பி அரசியல் நடவடிக்கைகளில் ஈடுபட விரும்பினார். இதற்காக சூன் 2004-இல் மொசாம்பிக் நாட்டின் மபூட்டோ நகரத்தில் ஒரு மறையோர் சபையை  நிறுவினார்.
சபையின் தனது பங்கை விவரிக்கையில்,  *நான் குழந்தைகளுக்கு [[கத்தோலிக்கம்]] கற்பிப்பதன் மூலமும், இளைஞர்களை திருத்துவதன் மூலமும் மேய்ப்புப் பணிகளைச் செய்வேன்* என்றார். இப்பணிக்காக மொசாம்பிம் மொழியை கற்றார்.

## சிறார் பாலியல் வல்லுறவுப் புகார்கள்
கிழக்கு திமோரில் ஆயர்  பெலோ மீது 1990களில் சிறார் பாலியல் வல்லுறவுக் குற்றச்சாட்டுக்கள் வெளிவந்ததை உறுதி செய்த போப்பாண்டவர் 2020-ஆம் ஆண்டில் ஆயர் கார்லோஸ் பெலோ மீது ஒழுங்கு நடவடிக்கை எடுத்தார். மேலும் கிழக்கு திமோரில் ஆயர் பெலோவின் அரசியல் நடவடிக்கைகள் மீது தடை விதிக்கப்பட்டதுடன், குழந்தைகளுடன் பழகுவதற்கு  தடை விதிக்கப்பட்டார்.

28 செப்டம்பர் 2022 அன்று  டச்சு ஊடகம்,  கிழக்கு திமோரில் பல குழந்தைகளுடன், ஆயர் கார்லோஸ் பிலிப் சைமென்ஸ் பெலோ, 1990களில்  தகாத முறையில், கட்டாயப்படுத்தி சிறார்களுடன் பாலியல் வல்லுறவில் ஈடுபட்டதாக  செய்தி வெளியிட்டது. இதனால் கார்லோஸ் பிலிப் சைமென்ஸ் பெலோ தனது மறைமாவட்டப் பதவியிலிருந்து விலக போப்பாண்டவர் கட்டளையிட்டுள்ளார். தனது குற்றச் செயல்களுக்காக ஆயர் கார்லோஸ் பிலிப் சைமென்ஸ் பெலோ மன்னிப்புக் கோரியுள்ளார்

## மேற்கோள்கள்

## வெளி இணைப்புகள்
* 
* Belo, Carlos Filipe Ximenes. “The Nobel Lecture,” given by The Nobel Peace Prize Laureate 1996, Carlos Filipe Ximenes Belo, Titular bishop of Lorium and Apostolic Administrator of Dili (East Timor): Oslo, 10 December 1996. *ANS Mag: A Periodical for the Salesian Community*, year 3, no. 25 (December 1996).

## வெளி இணைப்புகள்

* 
* 
* 

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:நோபல் பரிசு பெற்ற கிழக்குத் திமோரியர்கள்
பகுப்பு:நோபல் அமைதிப் பரிசு பெற்றவர்கள்
பகுப்பு:கத்தோலிக்க ஆயர்கள்
சான் கிளவுசர்

**சான் பிரான்சிசு கிளவுசர்** (*John Francis Clauser*; பிறப்பு: திசம்பர் 1, 1942) என்பவர் அமெரிக்க கோட்பாட்டு, செய்முக இயற்பியலறிஞர் ஆவார். இவர் குவாண்டம் இயங்கியலின் அடித்தளப் பங்களிப்புகளுக்காக அறியப்பட்டவர். "சிக்கலான போட்டான்கள் பற்றிய சோதனைகள் மூலம், பெல் சமனின்மைகளை மீறுதல், குவாண்டம் தகவல் அறிவியலுக்கு ஆற்றிய பங்களிப்பு" ஆகியவற்றுக்காக இவருக்கும் அலைன் ஆசுபெக்ட், அன்டன் சைலிங்கர் ஆகியோருக்கும் 2022 ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது.

## வாழ்க்கைக் குறிப்பு
கிளவுசர் கலிபோர்னியாவில் பாசடீனாவில் பிறந்தார். இவர் இயற்பியலில் இளம் அறிவியல் பட்டத்தை 1964 ஆம் ஆண்டில் கலிபோர்னியா தொழில்நுட்பக் கழகத்தில் பெற்றார். கொலம்பியா பல்கலைக்கழகத்தில் இயற்பியலில் முதுகலைப் பட்டத்தை 1966 இலும், 1969 இல் முனைவர் பட்டத்தையும் பெற்றார்.

1969 முதல் 1996 வரை, இவர் லாரன்சு பெர்க்கிலி தேசிய ஆய்வுகூடம், லாரன்சு லிவர்மோர் தேசிய ஆய்வுகூடம், பெர்க்கிலி கலிபோர்னியா பல்கலைக்கழகம் ஆகியவற்றில் பணியாற்றினார். 1972 இல், இசுட்டுவர்ட் பிரீடுமேன் என்பவருடன் இணைந்து CHSH-பெல் தேற்றத்தின் கணிப்புகளுக்கான முதலாவது பரிசோதனையை மேற்கொண்டார். இதன் மூலம் பெல் சமனின்மை பற்றிய முதலாவது செய்முக அவதானிப்பு பெறப்பட்டது.

1974 ஆம் ஆண்டில், மைக்கேல் ஆர்ன் என்பவருடன் பணியாற்றி, பெல் தேற்றத்தின் பொதுமைப்படுத்தல் இயற்கையின் அனைத்து உள்ளூர் யதார்த்தக் கோட்பாடுகளுக்கும் கடுமையான கட்டுப்பாடுகளை வழங்குகிறது என்பதை முதன்முதலில் காட்டினார். இந்த ஆய்வு முடிவுகள் கிளவுசர்-ஆர்ன் (CH) சமனின்மையை அறிமுகப்படுத்தியது. இது "CH மேம்படுத்தல்-அல்லாத அனுமானத்தையும்" அறிமுகப்படுத்தியது. அதன் பிறகு CH சமனின்மை CHSH சமனின்மைக்கு குறைந்தது. 1974 ஆம் ஆண்டில், அவர் ஒளிக்கான துணை-பாயிசோனியன் புள்ளிவிவரங்களின் முதலாவது அவதானிப்பை (தொன்மைசார் மின்காந்தப் புலங்களுக்கான Cauchy-Schwarz சமனின்மையை மீறுவதன் மூலம்) மேற்கொண்டார். அதன் மூலம், முதல் முறையாக, ஒளியணுக்களுக்கு ஒரு தெளிவற்ற துகள் போன்ற தன்மையை விளக்கினார். 1976 இல் அவர் CHSH-பெல் தேற்றக் கணிப்புகளின் இரண்டாவது சோதனையை மேற்கொண்டார்.

கிளவுசர் 2010 இற்கான இயற்பியல் வுல்ஃப் பரிசை அலைன் ஆசுபெக்ட், அன்டன் சைலிங்கருடன் இணைந்து பெற்றுக் கொண்டார். இம்மூவருக்கும் 2022 இல் இயற்பியலுக்கான நோபல் பரிசு வழங்கப்பட்டது.

## மேற்கோள்கள்

## வெளி இணைப்புகள்

* 
* Oral history interview transcript with John Clauser on 20, 21, and 23 May 2020, American Institute of Physics, Niels Bohr Library & Archives
* John Clauser's homepage

பகுப்பு:1942 பிறப்புகள்
பகுப்பு:அமெரிக்க இயற்பியலாளர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:வாழும் மக்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற அமெரிக்கர்கள்
பகஹா

**பகஹா** (**Bagaha**), வட இந்தியாவின் பிகார் மாநிலத்தின் வடமேற்கில் அமைந்த மேற்கு சம்பாரண் மாவட்டத்தில் அமைந்த நகரம் மற்றும் நகராட்சி ஆகும். இது கண்டகி ஆற்றின் கரையில் அமைந்துள்ளது. இது மாவட்டத் தலைமையிடமான பெத்தியா நகரத்திலிருந்து 64 கிலோ மீட்டர் தொலைவிலும்; மாநிலத் தலைநகரான பாட்னாவிற்கு 294 கிலோ மீட்டர் தொலைவிலும் உள்ளது. இதனருகே வால்மீகி தேசியப் பூங்கா உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 35 வார்டுகளும்,  20,980 வீடுகளும் கொண்ட பகஹா நகரத்தின் மக்கள் தொகை 1,12,634 ஆகும். அதில் ஆண்கள்  59,614 மற்றும் பெண்கள் 53,020 ஆக உள்ளனர். பாலின விகிதம் 1000 ஆண்களுக்கு 889 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்   18% ஆகவுள்ளனர். இதன் சராசரி  எழுத்தறிவு 59.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8,593 மற்றும் 1,554 ஆகவுள்ளனர். இதன் மக்கள் தொகையில் இந்துக்கள் 81.31%, இசுலாமியர் 18.42% மற்றும் பிறர் 0.27% ஆகவுள்ளனர். 
இந்நகர மக்கள் இந்தி மொழி மற்றும் உருது மொழிகள் பேசுகின்றனர்.

## போக்குவரத்து
கோரக்பூர்-முசாபர்பூர் இருப்புப் பாதையில் பகஹா இரயில் நிலையம் அமைந்துள்ளது

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:மேற்கு சம்பாரண் மாவட்டம்
தேக்ரி

**தேக்ரி** (**Dehri**), வட இந்தியாவின் பிகார் மாநிலத்தின் ரோத்தாஸ் மாவட்டத்தில் உள்ள நகரம் மற்றும் நகராட்சி ஆகும். இது சோன் ஆற்றின் கரையில் உள்ளது.இது மாநிலத் தலைநகரான பாட்னாவிற்கு தென்கிழக்கில் 137 கிலோ மீட்டர் தொலைவில் உள்ளது.  தேசிய நெடுஞ்சாலை எண் 19 தேக்ரி நகரம் வழியாகச் செல்கிறது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 39 வார்டுகளும்,  23,234 வீடுகளும் கொண்ட தேக்ரி நகரத்தின் மக்கள் தொகை 1,37,231  ஆகும். அதில் ஆண்கள் 72,372 மற்றும் பெண்கள்  64,859 ஆக உள்ளனர். பாலின விகிதம் 1000 ஆண்களுக்கு 896 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி  எழுத்தறிவு   81.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 13,046	 மற்றும் 	381	ஆகவுள்ளனர். 

இதன் மக்கள் தொகையில் இந்துக்கள் 83.62%, இசுலாமியர் 15.71% சீக்கியர்கள் 0.26%, கிறித்தவர்கள் 0.23% மற்றும் பிறர் 0.% ஆகவுள்ளனர். இந்நகர மக்கள் இந்தி மொழி மற்றும் உருது மொழிகள் பேசுகின்றனர்.

## கல்வி
* ஜெகசீவன் கல்லூரி
* ஜவஹர்லால் நேரு கல்லூரி
* மகளிர் கல்லூரி, டால்மியா நகர்
* நாராயணன் மருத்துவக் கல்லூரி, தேக்ரி
* இராம் கிசோர் சிங் கல்லூரி
## தட்ப வெப்பம்

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:ரோத்தாஸ் மாவட்டம்
ஜாம்நகர் வடக்கு சட்டமன்றத் தொகுதி

**ஜாம்நகர் வடக்கு சட்டமன்றத் தொகுதி** (*Jamnagar North Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது ஜாம்நகர் மாவட்டத்தில் உள்ளது. ஜாம்நகர் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
மாநிலங்களவைத் தேர்தல்கள் 1968

**மாநிலங்களவைத் தேர்தல்கள் 1968** (*1968 Rajya Sabha elections*) இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1968-ல் நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1968-ல் தேர்தல் நடைபெற்றது. *பட்டியல் முழுமையடையவில்லை.*

### உறுப்பினர்கள் தேர்ந்தெடுக்கப்பட்டனர்
1968-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1968-74 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1974ஆம் ஆண்டில் ஓய்வு பெறுகின்றனர்.

## இடைத்தேர்தல்
கீழ்க்கண்ட இடைத்தேர்தல் 1968 ஆம் ஆண்டு நடைபெற்றது.

மாநில - உறுப்பினர் - கட்சி

#

## மேற்கோள்கள்
 
 

பகுப்பு:மாநிலங்களவைத் தேர்தல்கள்
உள்ளாட்சி சட்டம் 1976 (மலேசியா)

**உள்ளாட்சி சட்டம் 1976 (மலேசியா)** (மலாய்: *Akta Kerajaan Tempatan 1976*; ஆங்கிலம்: *Local Government Act 1976*) என்பது மலேசியாவில் உள்ளூராட்சி தொடர்பான சட்டங்களைத் திருத்தவும் ஒருங்கிணைக்கவும் இயற்றப்பட்ட சட்டமாகும்.

உள்ளூராட்சிச் சட்டம் மற்றும் உள்ளூராட்சிக் கொள்கையின் சீரான தன்மையை உறுதிப்படுத்தும் நோக்கத்திற்காக மட்டுமே; இந்த 1976-ஆம் ஆண்டு உள்ளாட்சி சட்டம் பொருத்தமானதாக அமையும்.

## கட்டமைப்பு

உள்ளாட்சி சட்டம் 1976, அதன் தற்போதைய வடிவத்தில் (1 டிசம்பர் 2012), 166 பிரிவுகள் மற்றும் 2 அட்டவணைகள் (7 திருத்தங்கள் உட்பட) கொண்ட 16 பகுதிகளைக் கொண்டுள்ளது.

## பகுதிகள்

* பகுதி I: தொடக்கநிலை
* பகுதி II: உள்ளூராட்சி அதிகாரிகளின் நிர்வாகம்
* பகுதி III: உள்ளூராட்சி அதிகாரிகளின் அதிகாரிகள் மற்றும் பணியாளர்கள்
* பகுதி IV: வணிக மேலாண்மை
* பகுதி V: பொது நிதி ஒதுக்கீடுகள்
* பகுதி VI: கணக்குகள் மற்றும் தணிக்கை
* பகுதி VII: பொது இடங்கள்
* பகுதி VIII: நீரோடைகளின் மாசுபாடு
* பகுதி IX: உணவு, சந்தைகள், சுகாதாரம் மற்றும் தொல்லைகள்
* பகுதி X: தீயணைப்புச் சேவைகள்
* பகுதி XI: புதைக்கப்பட்ட இடங்கள்; தகனம் செய்தல்; புதைத்த பிணத்தைத் தோண்டல்
* பகுதி XII: உள்ளூராட்சி அதிகாரத்தின் கூடுதல் அதிகாரங்கள்
* பகுதி XIII: துணைச் சட்டங்கள்
* பகுதி XIV: இதர
* பகுதி XV: மதிப்பீடு மற்றும் மதிப்பீடு
* பகுதி XVI: சிறப்பு ஏற்பாடுகள்
* அட்டவணைகள்

## மேற்கோள்கள்

## வெளி இணைப்புகள்
* Local Government Act 1976 இந்தக் கட்டுரைக்கான சான்றுகள் இந்த மூலத்தில் இருந்து பெறப்பட்டன.  

பகுப்பு:மலேசியாவில் சட்டம்
பகுப்பு:மலேசியாவில் அரசியல்
காந்தா சுப்பாராவ்

**காந்தா சுப்பாராவ்** (*Kanta Subbarao*) இந்தியாவைச் சேர்ந்த ஒரு நோய்நுண்ணியியல் நிபுணர் ஆவார். மூலக்கூற்று மரபியல் நிபுணர் மற்றும் மருத்துவர்-அறிவியலாளராகவும் அறியப்படுகின்ற இவர் இன்ஃப்ளூயன்சா பற்றிய குறிப்பு மற்றும் ஆராய்ச்சிக்கான உலக சுகாதார அமைப்பின் ஒத்துழைப்பு மையத்தின் இயக்குநராகப் பணியாற்றுகிறார்.  ஆத்திரேலியாவின் மெல்போர்ன் நகரிலுள்ள தோகெர்ட்டி நிறுவனத்தில் பேராசிரியராகவும் உள்ளார்.
## வாழ்க்கைக் குறிப்பு
வேலூர் கிறித்துவ மருத்துவக் கல்லூரியில் காந்தா சுப்பாராவ் மருத்துவத்தில் இளநிலை பட்டம் பெற்றார்.  ஓக்லகோமா பல்கலைக்கழகத்தில் தொற்றுநோயியல் துறையில் பொதுச் சுகாதாரத்தில் முதுநிலைப் பட்டமும் பெற்றார்.

சுப்பாராவ் நோய்நுண்ணியியல் நிபுணர், மூலக்கூற்று மரபியல் நிபுணர் மற்றும் மருத்துவர்-அறிவியலாளர் என பன்முகங்களுடன் அறியப்படுகின்றார். தேசிய ஒவ்வாமை மற்றும் தொற்று நோய்கள் நிறுவனத்தில் சுப்பாராவ் இன்ஃப்ளூயன்சா திட்டத்தில் சேர விரும்பினார். அப்போது இவர் சேர விரும்பிய சுவாச ஒத்திசைவு வைரசு திட்டத்தில் உள்ள அனைத்து இடங்களும் நிரப்பப்பட்டன. இவர் தேசிய ஒவ்வாமை மற்றும் தொற்று நோய்கள் நிறுவனத்தின் வளர்ந்து வரும் சுவாச வைரசுகள் பிரிவின் தலைவராகப் பணியாற்றினார். அமெரிக்க நுண்ணுயிரியியல் அகாதமி மற்றும் அமெரிக்க தொற்றுநோய்கள் சங்கத்தின் தேர்ந்தெடுக்கப்பட்ட உறுப்பினராகவும் சுப்பாராவ் உள்ளார். 2016 ஆம் ஆண்டில் இவர் இன்ஃப்ளூயன்சா பற்றிய குறிப்பு மற்றும் ஆராய்ச்சிக்கான உலக சுகாதார அமைப்பின் கூட்டு மையத்தில் சேர்ந்தார். தோகெர்ட்டி நிறுவனத்தில் பேராசிரியராகவும் பணிபுரிகிறார். 2021 ஆம் ஆண்டில் ஆத்திரேலிய உடல்நலம் மற்றும் மருத்துவ அறிவியல் அகாதமியில் தேர்ந்தெடுக்கப்பட்ட உறுப்பினராக தகுதி பெற்றார்.
## மேற்கோள்கள்

பகுப்பு:வாழும் மக்கள்
பகுப்பு:பெண் மரபியலாளர்கள்
பகுப்பு:உயிரியலாளர்கள்
பகுப்பு:இந்தியப் பெண் மருத்துவர்கள்
நவாதா

**நவாதா** (**Nawada**), வட இந்தியாவில் உள்ள பிகார் மாநிலத்தின் தெற்கில் உள்ள நவாதா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.இந்நகரத்தில் கூரி ஆறு பாய்கிறது. இது மாநிலத் தலைநகரான பாட்னாவிற்கு தென்கிழக்கே 108 கிலோ மீட்டர் தொலைவிலும்; கயைக்கு கிழக்கே 59.2 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 33 வார்டுகளும், 15,399 வீடுகளும் கொண்ட நவாதா நகரத்தின் மக்கள் தொகை 98,029  ஆகும். அதில் ஆண்கள் 51,367 மற்றும் பெண்கள்  46,662  ஆக உள்ளனர். பாலின விகிதம் 1000 ஆண்களுக்கு 908 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  14% ஆகவுள்ளனர். இதன் சராசரி  எழுத்தறிவு 81.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 7,225 மற்றும் 67	 ஆகவுள்ளனர்.  இதன் மக்கள் தொகையில் இந்துக்கள் 68.21%, இசுலாமியர் 31.08% மற்றும் பிறர் 0.61% ஆகவுள்ளனர்.  இந்நகர மக்கள் இந்தி மொழி மற்றும் உருது மொழிகள் பேசுகின்றனர்.
## சாலைப் போக்குவரத்து
தேசிய நெடுஞ்சாலை எண் 31 நவாதா நகரம் வழியாகச் செல்கிறது.
* கயை வானூர்தி நிலையம் - 69 கிலோ மீட்டர
* செயப் பிரகாஷ் நாராயண் பன்னாட்டு வானூர்தி நிலையம், பாட்னா - 123 கி மீ
## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:நவாதா மாவட்டம்
ஜகானாபாத்

**ஜகனாபாத்** (**Jehanabad**), வட இந்தியாவின் பிகார் மாநிலத்தின் தென்மேற்கில் உள்ள ஜகனாபாத் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது பாட்னாவிற்கு தெற்கே 50 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி ஜகனாபாத் நகரத்தின் மக்கள் தொகை 103,202 ஆகும். அதில் ஆண்கள் 54,710  மற்றும் 48,492 பெண்கள்  ஆக உள்ளனர். பாலின விகிதம் 1000 ஆண்களுக்கு 886	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15,119 ஆகவுள்ளனர். இதன் சராசரி  எழுத்தறிவு  78.50% ஆகவுள்ளது. இதன் மக்கள் தொகையில் இந்துக்கள் 77.30 %, இசுலாமியர் 22.28 % மற்றும் பிறர் 0.42% ஆகவுள்ளனர். இந்நகர மக்கள் இந்தி மொழி மற்றும் உருது மொழிகள் பேசுகின்றனர். 
## போக்குவரத்து
பாட்னாவிலிருந்து கயைக்குச் செல்லும் தேசிய நெடுஞ்சாலை எண் 83 ஜகனாபாத் நகரம் வழியாகச் செல்கிறது.

## மேற்கோள்கள்

## வெளி இணைப்புகள்
* Statistics on Bihar government website
* https://web.archive.org/web/20090410054852/http://jehanabad.bih.nic.in/administration.html

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:ஜகானாபாத் மாவட்டம்
பேரி சார்ப்புலெசு

**காரல் பேஎரி சார்ப்ப்ய்லெசு** (Karl Barry Sharpless) (பிறப்பு ஏப்பிரல் 28, 1941) இருமுறை வேதியல் நோபல் பரிசு பெற்ற அமெரிக்க வேதியியலாளர். இவர் கிளிக்கு வேதியியல், இசுட்டீரியோ தேர்வு வினைகள் (stereoselective reactions) ஆகியவற்றில் ஆழ்ந்த ஆய்வுகள் செய்தவர். 

சார்ப்புலெசு 2001 ஆண்டு வேதியியல் நோபல் பரிசு பெற்றார். அது அவருடைய இடவல ஒற்றிகையான வகையில் வினையூக்கியினால் தூண்டப்பெற்ற ஆக்குசிசனேற்ற வேதிவினைகளுக்காக வழங்கப்பெற்றது. பின்னர் 2022 ஆம் ஆண்டு காரோலின் பெர்த்தோச்சி (Carolyn R. Bertozzi), மோர்த்தென் மெல்தால் (Morten P. Melda) ஆகிய இருவருடன் சேர்ந்து இவருக்கு வேதியியல் நோபல் பரிசு வழங்கப்பெற்றது. இம்முறை கிளிக்கு வேதியியல் துறைக்கும், தொடர்புறா பருமூலக்கூற்று சார் வேதியியலும் ஆற்றிய பங்குக்காக வழங்கப்பெற்றது..

## மேற்கோள்கள்
 

பகுப்பு:1941 பிறப்புகள்
சிவான்

**சிவான்** (**Siwan**), வட இந்தியாவின் பிகார் மாநிலத்தின் வடமேற்கில் உள்ள தெராய் சமவெளியில் அமைந்த சிவான் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.இது மாநிலத் தலைநகரான பாட்னாவிற்கு வடமேற்கே 130.9 கிலோ மீட்டர் தொலைவிலும்; வாரணாசிக்கு வடகிழக்கே 223.2 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி சிவான் நகரத்தின் மக்கள் தொகை  1,35,066 ஆகும். அதில் ஆண்கள் 70,756  மற்றும் பெண்கள் 64,310 ஆக உள்ளனர். பாலின விகிதம் 1000 ஆண்களுக்கு 909	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 18,282	 ஆகவுள்ளனர். இதன் சராசரி  எழுத்தறிவு 79.61% ஆகவுள்ளது.  இதன் மக்கள் தொகையில் இந்துக்கள் 64.74%, இசுலாமியர் 34.19%  மற்றும் பிறர் 1.07% ஆகவுள்ளனர். இந்நகர மக்கள் இந்தி மொழி மற்றும் உருது மொழிகள் பேசுகின்றனர்.
## போக்குவரத்து
### சாலைகள்
தேசிய நெடுஞ்சாலை எண் 531 சிவான் நகரத்துடன் கோபால்கஞ்ச், சாப்ரா போன்ற நகரங்களுடன் இணைக்கிறது.

### இரயில் நிலையம்
சீவான் சந்திப்பு தொடருந்து நிலையம் நாட்டின் முக்கிய நகரங்களுடன் இணைக்கிறது. 

## தட்ப வெப்பம்

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:சீவான் மாவட்டம்
இரஞ்சித் விலாசு அரண்மனை

**இரஞ்சித் விலாசு அரண்மனை** (*Ranjit Vilas Palace*) இந்தியாவின் குசராத்து மாநிலம்  இராச்கோட்டு நகரில் உள்ளது.  இங்கு முந்தைய இராச்கோட்டு மாநிலத்தின் அரச குடும்பத்தினர்  வசித்தனர். 

## வரலாறு
இரஞ்சித் விலாசு 1870 ஆம் ஆண்டு இராச்கோட்டின் அப்போதைய தாக்கூர் சாகிப் பவாசிராச் மெகர்மான்சின்சியால் கட்டப்பட்டது. 1847 ஆம் ஆண்டு ஏற்பட்ட பஞ்சத்தைத் தொடர்ந்து பஞ்ச நிவாரண கணக்கெடுப்பு நடவடிக்கையாக அரண்மனையின் கட்டுமானம் தொடங்கப்பட்டது.  இரஞ்சித் விலாசுக்கு மாற்றப்படுவதற்கு முன்பு, அரச இல்லமாக துர்பர்கத்து அரண்மனை இருந்தது. அதன் பிறகு இராச்கோட்டு மாநிலத்தின் அலுவலகங்கள் மற்றும் இந்தியாவின் சுதந்திரத்திற்குப் பிறகு , குசராத்து அரசாங்கத்தின் அலுவலகங்கள் தொடர்ந்தன.   

## இடம் மற்றும் கட்டிடக்கலை
இராச்கோட்டின் அரண்மனை சாலையில்  இரஞ்சித் விலாசு அரண்மனை அமைந்துள்ளது.  இதன் தோட்டம் 225 ஏக்கர் பரப்பளவைக் கொண்டுள்ளது. கோதிக் பாணியில் கட்டப்பட்ட இந்த அரண்மனை ஆறு ஏக்கர் பரப்பளவில் 100 அறைகளைக் கொண்டுள்ளது. அரண்மனை வாகனக் கொட்டகையில்   இராச்கோட்டு மாநிலத்தின் விண்டேச்சு வாகனங்களின்  தொகுப்பு உள்ளது.    அரண்மனை வளாகத்தில் ஆசாபுரா மாதாவிற்கு அர்ப்பணிக்கப்பட்ட கோவில் ஒன்றும் உள்ளது. 

## சமீபத்திய வரலாறு
தற்பொழுதும் அரண்மனை இராச்கோட்டின் அரச குடும்பத்தின் வசிப்பிடமாக தொடர்கிறது.  பாரம்பரிய  உணவு விடுதிகளாக பொதுமக்களுக்கு திறக்கப்படாத பழைய ஆளும் குடும்பங்களின் சில அரண்மனைகளில் இதுவும் ஒன்றாகும்.  அரச குடும்பம் சம்பந்தப்பட்ட குடும்ப மற்றும் அரசியல் நிகழ்ச்சிகள் இங்கு நடைபேறுகின்றன.      2020 ஆம் ஆண்டில், இராச்கோட்டின் தற்போதைய தாகூர் சாகிப் மந்ததாசிங் சடேசாவின் முடிசூட்டு விழா இங்கு நடந்தது. இவர் தனது தந்தை மனோகர்சிங்சி  பிரத்யுமன்சின்சிங்சிக்குப் பிறகு பதவியேற்றார்.    சடேசாவிற்கும் அவரது சகோதரிக்கும் இடையே நிலவும் சொத்து தகராறில் அரண்மையும் ஒரு பகுதியாகும்.   இராச்கோட்டில் உள்ள புதிய பன்னாட்டு விமான நிலையத்தின் முகப்பு வடிவமைப்பு, கட்டிடங்களின் உள் வெப்பநிலையைக் கட்டுப்படுத்தும் இரஞ்சித் விலாசு அரண்மனையில்  உள்ள அணியச்சு வேலைகளால் ஈர்க்கப்பட்டு  இவ்வழிமுறையில் வடிவமைக்கப்பட்டுள்ளது.  

## மேற்கோள்கள்

பகுப்பு:இந்தியாவில் உள்ள அரண்மனைகள்
பகுப்பு:குசராத்திலுள்ள அரண்மனைகள்
சிவப்பணுச்சிதைவு

**சிவப்பணுச்சிதைவு** (*hemolysis* அல்லது *haemolysis*) என்பது செங்குருதியணுக்களின் இயல்பான ஆயுட்காலம் 120 நாட்கள் முடிவதற்கு முன்னரேயே  அவை சிதைவு அடைந்து அவற்றின் உள்ளடக்கங்கள் (உயிரணுக்கணிகம்) நீர்மத்தில் (பொதுவாக, குருதி நீர்மம்) கலப்பது ஆகும். அகவுயிர் செயல் முறையிலும் புறவுயிர் ஆய்வு முறையிலும் சிவப்பணுச்சிதைவு நிகழலாம்.

சில நோய் உண்டாக்கும்  பாக்டீரியாக்கள் அல்லது பூஞ்சைகளால் உற்பத்தி செய்யப்படும் சிவப்பணுச்சிதைப்பான்கள்  எனப்படும் நச்சுகள் சிவப்பணுச்சிதைவின் ஒரு காரணம் ஆகும். மற்றொரு காரணம் தீவிர உடற்பயிற்சி. சிவப்பணுச்சிதைப்பான்கள் இரத்த சிவப்பணுக்களின் உயிரணு மென்சவ்வைச்  சேதப்படுத்துகின்றன, இதன்காரணமாக சிதைவும் இறுதியில் உயிரணு இறப்பும் ஏற்படுகின்றது.

## காரணிகள்
சில ஒட்டுண்ணிகள் ( *எ.கா.*, *[[பிளாஸ்மோடியம்]]* ), சில தன்னுடல் தாக்குநோய்கள்  ( *எ.கா.*, தன்னுடல் தாக்கு சிவப்பணுச்சிதைவுக் குருதிச்சோகை, மருந்து  தூண்டப்பட்ட சிவப்பணுச்சிதைவுக் குருதிச்சோகை)  சில மரபணு நோய்கள்( *எ.கா.*, அரிவாள்-செல் நோய் அல்லது G6PD குறைபாடு ), அல்லது மிகக் குறைந்த கரை செறிவு கொண்ட குருதி  என்பன சிவப்பணுச்சிதைவுக்கான காரணிகள்.

## வகைகள்
சிவப்பணுச்சிதைவில் இரண்டு வகைகள் உள்ளன. சிதைவு எங்கு நடைபெறுகிறது என்பதைப்பொறுத்து அகக் குருதிக்கலன், புறக் குருதிக்கலன் சிவப்பணுச் சிதைவு என வகைப்படுத்தப்படுகின்றன. 
### அகக் குருதிக்கலன் சிவப்பணுச் சிதைவு
குருதிக் குழாய்களுக்குள் நிகழும் சிவப்பணு அழிவை உள்ளடக்கியது. இதன் போது, சிவப்பணுக்களின் உள்ளடக்கங்கள் குருதிச் சுற்றோட்டத்துள் வெளியிடப்படுகின்றன, இதனால் சுயமாகத் திரியும் குருதிப்பாய ஈமோகுளோபின்களது எண்ணிக்கை அதிகரிக்கின்றது.  இத்தகைய சுயமான ஈமோகுளோபின்கள் சிதைவுக்கு உள்ளாகும்போது அவை ஈம் மற்றும் குளோபின்களாக பிரிக்கப்படுகின்றன. ஈமோகுளோபின்கள் மிகையாக சிறுநீருடன் வெளியேறும் நிலையான சிறுநீரீமோகுளோபின் (ஈமோகுளோபினூரியா) ஏற்படும்.

### புறக் குருதிக்கலன் சிவப்பணுச் சிதைவு
குருதிக் குழாய்களுக்கு வெளியே கல்லீரல், மண்ணீரல், எலும்பு மச்சை, நிணநீர் கணுக்கள் முதலிய பகுதிகளில் நிகழும் சிவப்பணு அழிவை உள்ளடக்கியது. இது மண்ணீரல் வீக்கத்தை ஏற்படுத்தலாம். புறக் குருதிக்கலன் சிவப்பணுச் சிதைவு மிகையானதாக இருந்தால், ஈமோசிடெரின் எனப்படும் இரும்பு சேமிப்பு நிறப்பொருள் மண்ணீரல், எலும்பு மஜ்ஜை, சிறுநீரகம், கல்லீரல் முதலிய பிற உறுப்புகளில் வீழ்படிவாகலாம். இதன் விளைவாக ஈமோசிடெரிமை ஏற்படுகிறது.

## மேற்கோள்கள்

பகுப்பு:குருதியியல்
கெடிலம் அணை

கெடிலம் அணை என்பது தமிழ்நாட்டின், கள்ளக்குறிச்சி மாவட்டத்தில் கெடிலம் ஆற்றின் குறுக்கே அமைந்துள்ள ஒரு அணையாகும். இது திருநாவலூர் அருகே உள்ள கெடிலம் என்ற ஊரின் அருகே அமைந்துள்ளது. கெடிலம் ஆறு பாய்வதாலும் கெடில ஆற்றின் கரையில் இவ்வூர் உள்ளதாலும் கெடிலம் என்று அழைக்கப்படுகிறது.

## அமைவிடம்
கெடிலம் - பண்ருட்டி சாலையில் திருநாவலூர் சமத்துவபுரத்திற்கு தெற்கே 1 கி.மீ. தொலைவில் கெடிலம் ஆறு பாய்கிறது. அதன் மேல் கட்டப்பட்டுள்ளது இந்த கெடிலம் அணை.

## மேற்கோள்கள்

பகுப்பு:கள்ளக்குறிச்சி மாவட்டத்திலுள்ள அணைகள்
சடையவர்மன் விக்கிரமன்

இவன் சடையவர்மன் சுந்தரபாண்டியன்  காலத்திலிருந்த ஒரு பாண்டியமன்னன் ஆவான். இவன் கல்வெட்டுகள் அச்சிறுபாக்கம்,திருப்புட்குழி,திருமாணிகுழி,திருக்கோயிலூர் முதலிய ஊர்களில் காணப்படுகிறது ஆதலால் இவன் தொண்டை மண்டலம், நடுநாட்டிலும் அரசப் பிரதிநிதியாயிருத்தல் வேண்டும். தில்லை கோயிலில் இடம்பெற்றுள்ள சில பாடல்கள்,இவன் புரிந்த போர்களையும்,அடைந்த வெற்றிகளையும் கூறுகின்றன. சடையவர்மன் சுந்தரபாண்டியன் காலத்தில் நடைபெற்ற போர்களுள் சிலவற்றை இவன் படைத்தலைமை வகித்து நடத்தியிருக்க வேண்டும்.இவனுக்கு  **புவனேகவீரன்** என்ற சிறப்பு பெயர் வழங்கப்பட்டிருகிறது என்பதனை கல்வெட்டுகள் மூலம் அறியலாம்.இவனது கல்வெட்டுகள் கி.பி.1249 முதல் கி.பி.1258 வரை கிடைக்கிறது.பிறச் செய்திகள் அறியப்படவில்லை. 

## மேற்கோள்கள்
பகுப்பு:பாண்டிய அரசர்கள்
பகுப்பு:இந்திய அரசர்கள்
மாநிலங்களவைத் தேர்தல்கள் 1978

**மாநிலங்களவைத் தேர்தல்கள் 1978** (*1978 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1978ஆம் ஆண்டு நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1978-ல் தேர்தல் நடைபெற்றது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1978-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1978-84 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1978ஆம் ஆண்டில் ஓய்வு பெற்றனர்.

## இடைத்தேர்தல்
கீழ்க்கண்ட இடைத்தேர்தல் 1978ஆம் ஆண்டு நடைபெற்றன.

## மேற்கோள்கள்
 
 

பகுப்பு:மாநிலங்களவைத் தேர்தல்கள்
மகாபீர் தாசு

**மகாபீர் தாசு** (*Mahabir Dass*) என்பவர் இந்திய அரசியல்வாதி ஆவார். இவர் இந்தியத் தேசிய காங்கிரசின் உறுப்பினர் ஆவார். இவர் இந்திய நாடாளுமன்றத்தின் மேல் சபையான மாநிலங்களவையில் பீகாரைப் பிரதிநிதித்துவம் தரும் வகையில் 1962 முதல் 1974 வரை நாடாளுமன்ற உறுப்பினராக இருந்தார்.

## மேற்கோள்கள்

பகுப்பு:1984 இறப்புகள்
பகுப்பு:1915 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பீகார் அரசியல்வாதிகள்
பச்சைப் பஞ்சுருட்டான்கள்

**பச்சை பஞ்சுருட்டான்கள்** (*Green bee-eater*) என்பனவற்றின் கீழ் கீழ்க்கண்ட சிற்றினங்கள் உள்ளன

* ஆசியப் பச்சைப் பஞ்சுருட்டான், *மீரோப்சு ஓரியண்டலிசு*
* ஆப்பிரிக்கப் பச்சைப் பஞ்சுருட்டான், *மீரோப்சு* *விரிடிசிமசு*
* அரேபியப் பச்சைப் பஞ்சுருட்டான், *மீரோப்சு* *சயனோப்ரிசு*

பகுப்பு:பக்கவழி நெறிப்படுத்தல்
சபஹார்

**சபஹார்** (**Chābahār**),(மொழிபெயர்ப்பு:|நான்கு ஊற்றுகள்); ஈரான் தென்கிழக்கில் அமைந்த சிஸ்தான் மற்றும் பலுசிஸ்தான் மாகாணம் மற்றும் சபஹார் மாவட்டத்தின் நிர்வாகத் தலைமையிட நகரம் ஆகும்.  இது ஓமன் வளைகுடாவில்  அமைந்த சிறப்பு பொருளாதார மண்டல துறைமுக நகரம் ஆகும். பாகிஸ்தான் நாட்டின்  குவாதர் துறைமுக நகரத்திற்கு மேற்கில் சபஹார் நகரம்  170 கிலோ மீட்டர் தொலைவில் உள்ளது.  சபஹார் துறைமுக நகரத்தில் பெரும்பான்மையாக பாரசீக மொழியுடன் பலூச்சி மொழி பேசும்சுன்னி இசுலாமியர்கள் பாரசீக மொழியுடன் பலூச்சி மொழி பேசும் சுன்னி இசுலாமிய மக்கள் வாழ்கின்றனர்.

## பொருளாதாரம்
சபஹார் நகரத்தின் துறைமுகம், ஈரான் நாட்டின் சுதந்திர பொருளாதார மண்டலமாக திகழ்கிறது. இந்தியப் பெருங்கடலுடன் ஈரானின் மிக நெருக்கமான மற்றும் சிறந்த தொடர்பு மையமாக சாபஹார் நகர துறைமுகம் உள்ளது. இக்காரணத்திற்காக இந்தியப் பெருங்கடல் மற்றும் மத்திய ஆசியாவின் வடக்குப் பகுதியில் அமைந்துள்ள நாடுகளிடையே போக்குவரத்து வழிகளை விரிவாக்கம் மற்றும் மேம்படுத்துவதன் மூலம் ஈரானின் கிழக்குப் பகுதியின் வளர்ச்சிக்கு மையப் புள்ளியாக சாபஹார் நகரம் உள்ளது. 
## துறைமுகம்

ஆழ்கடல் சபஹார் துறைமுகத்தின் வளர்ச்சிக்கு இந்தியா தொழில்நுட்பம் மற்றும் பொருளாதார வகையில் பெரிதும் உதவுகிறது.சபஹார் துறைமுகம் வழியாக ஈரானின் எரி எண்ணெய் மற்றும் எரிவாயு ஆகியவற்றை இந்தியா இறக்குமதி செய்கிறது. 2014-இல் இந்திய அரசு சபஹார் துறைமுக மேம்பாட்டிற்கு $85 மில்லியன் டாலர் அளவிற்கு  செலவு செய்துள்ளது. 2016-இல் சபஹார் துறைமுக வளர்ச்சிக்கு இந்தியா $500 மில்லியன் டாலர் அளவிற்கு நிதியுதவி செய்துள்ளது.இதன் மூலம் சபஹார் துறைமுகம் ஆழ்கடல் துறைமுகமாக மேம்பட்டுள்ளது. சபஹார் நகர துறைமுகம் வழியாக ஆப்கானிஸ்தான், நடு ஆசியா, உருசியா மற்றும் ஐரோப்பிய நாடுகளுக்கு நெடுஞ்சாலைகள் மற்றும் இருப்புப் பாதைகள் மூலம் சரக்குகளை கொண்டு செல்ல வசதி பெற்றுள்ளது. மேலும் பாரசீக வளைகுடாவில் உள்ள ஈரானின் பந்தர் அப்பாஸ் நகர துறைமுகத்துடன் இணைப்பு கொண்டுள்ளது.

## தட்ப வெப்பம்

## படக்காட்சிகள்

File:000401-IMG E7394-2.jpg|சபஹார் சிறப்பு பொருளாதார மண்டலம்
File:000401-IMG E7382-2.jpg|
File:000320-IMG 0092-FerdowsHotel.jpg|சபஹார் உணவு விடுதி
File:000320-IMG 0088-CFZ.jpg|
File:000113-Beris-Pan1-2.jpg|பெரிஸ் துறைமுகம்
File:Porota making 20210602.jpg
File:000208-BeachWithArya-IMG E3625-2.jpg
File:Chabahar, Iran 2021.jpg|


## இதனையும் காண்க
* சபஹார் துறைமுகம்
## மேற்கோள்கள்

## வெளி இணைப்புகள்
* http://www.iranchamber.com/people/articles/cultural_anthropology_of_baluchis.php
* https://web.archive.org/web/20141215001158/http://www.freezones.ir/Default.aspx?tabid=263
பகுப்பு:ஈரானின் நகரங்கள்
சபஹார் துறைமுகம்

**சபஹார் துறைமுகம்** (**Chabahar Port**) (), ஈரான் தென்கிழக்கில் உள்ள சீசுத்தானும் பலுச்சிசுத்தானும் மாகாணத்தில் உள்ள சபஹார் நகரத்தில் உள்ளது. இத்துறைமுகம் ஓமான் வளைகுடாவில் அமைந்த ஆழ்கடல் இயற்கை துறைமுகம் ஆகும். சபாஹார் துறைமுகம் *சாகித் மௌசா காலந்தரி* மற்றும் *சாகித் முகமது பெஹஷ்டி* என இரண்டு தனி துறைமுகங்களாக செயல்படுகிறது. ஓவ்வொன்றும் 5 தளங்கள் கொண்டது. இது பாகிஸ்தானின் குவாடர் துறைமுகத்திலிருந்து மேற்கே  107 மைல் (172.2 கிலோ மீட்டர் அல்லது   92.98 கடல் மைல்) தொலைவில் உள்ளது.

2016-ஆம் ஆண்டு முதல் சபாஹார் துறைமுகத்தை இந்தியா கையாள்வதுடன், அதன் வளர்ச்சிக்கும் பெரும் அளவில் உதவி செய்துவருகிறது.

## இந்தியாவிற்கு சபஹார் துறைமுகத்தின் முக்கியத்துவம்
இந்தியாவிற்கும், ஆப்கானித்தானுக்கும்  நேரடி வழியாக சபஹார் துறைமுகம் உள்ளது. ஆப்கானிஸ்தானுக்கு செல்லும் இந்திய சரக்கு வண்டிகளுக்கு பாகிஸ்தான் தனது நிலப்பரப்பை பயன்படுத்த மறுக்கிறது.  எனவே சபஹார் துறைமுகம் மற்ற நாடுகளுடனான வர்த்தகத்திற்கும், ஆப்கானிஸ்தானுக்கும் உதவுகிறது. எனவே ஆப்கானிய உள்நாட்டு அரசியலில் பாகிஸ்தானின் செல்வாக்கு குறையும். இது இந்தியாவிற்கு மூலோபாய ரீதியாகப் பயனளிக்கும். மேலும் சீனா-பாகிஸ்தான் பொருளாதார வழித்தடத்தை (CPEC) எதிர்கொள்வதில் இந்தியாவுக்கு சபஹார் துறைமுகம் பயனுள்ளதாக இருக்கும்.

சபஹார் துறைமுகம் செயல்படத் துவங்கும் போது இந்தியாவிலிருந்து  ஈரான், ஆப்கானித்தன் மற்றும் நடு ஆசியா நாடுகளுக்கு இரும்புத் தாது, சர்க்கரை மற்றும் அரிசி ஏற்றுமதியில் குறிப்பிடத்தக்க  வளர்ச்சி இருப்பதுடன், இந்தியாவிற்கு கச்சா எண்ணெய் மற்றும் எரிவாயு இறக்குமதிச் செலவும் கணிசமாகக் குறையும்.

மத்திய தரைக்கடல்-சூயஸ் கால்வாய் வழித்தடத்தை விட சபஹார் துறைமுகம் வழியாக நடைபெறும்  இந்தியாவின் ஏற்றுமதி மற்றும் இறக்குமதி செலவில் 30% குறையும். மேலும் நடு ஆசியாவிலிருந்து இயற்கை எரிவாயுவை சபஹார் துறைமுகம் வழியாக இந்தியாவிற்கு குறைந்த செலவில் இறக்குமதி செய்யலாம்.

## மேற்கோள்கள்

## உசாத்துணை
* 
* 
* 
* 
* 
** 
** 
* 
* 

## மேலும் படிக்க
* "India's plan to develop key Iranian port faces U.S. headwinds", Reuters, 9 June 2017.
* "Chabahar Port project in Iran, meant to allow India to side-step Pakistan and take the land route to Afghanistan and Central Asia, seems like a dead investment now", *The Probe*, 13 August 2021.

## வெளி இணைப்புகள்

* Afghanistan rail network

பகுப்பு:ஈரான்
பகுப்பு:ஈரானின் துறைமுகங்கள்
ஏனாதி சாத்தன்

**ஏனாதி சாத்தன்** என்பவன் சாத்தன் கணபதியின் உடன் பிறந்தான் ஆவான், இவன் ஏனாதி சாத்தன், ஏனாதி சாத்தஞ்சாத்தன் என்று அழைக்கப்பட்டான். இவனே   வேள்விக்குடிச் செப்பேடுகளின் தமிழ்ப்பகுதியை பாடியவன். ஏனாதி எனும் பட்டம் பெற்றவன். ஆகவே, இதன் மாசாமந்தனுக்கு கீழ் ஒரு படைக்கு தலைவனாயிருத்தல் வேண்டும். பெருவீரனாகிய இத்தலைவன் தமிழ்ப் புலமையுடையவனாகவுமிருந்து பாண்டிய  வேந்தர்கள் பலருடைய வரலாறுகளைப் பாடி அச்செப்பேடுகளில் சேர்த்தவன். அறம் புரிந்த அரசனுடைய முன்னோர்கள் வரலாற்றைச் செப்பேடுகளில் வரைந்து வைக்கும் வழக்கத்தை பாண்டிநாட்டில் முதலில் தோற்றுவித்தவன் இவனாவான்.
## மேற்கோள்கள்

பகுப்பு:பாண்டியர் ஆட்சியில் சிறந்து விளங்கியோர்
போல்பூர்

**போல்பூர்** (**Bolpur**), கிழக்கு இந்தியாவில் உள்ள மேற்கு வங்காள மாநிலத்தின் பிர்பூம் மாவட்டத்திலுள்ள்  நகரம் மற்றும் நகராட்சி ஆகும். இது மாவட்டத் தலைமையிடமான சியுரிக்கு தென்கிழக்கே 36.8 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு வடமேற்கே 193.6 கிலோ மீட்டர் தொலைவிலும் உள்ளது. இது அஜய் ஆற்றின் கரையில் உள்ளது. இந்நகரத்தை ஒட்டிய சாந்திநிகேதன் பகுதியில் இரவீந்திரநாத் தாகூர் நிறுவிய  விஸ்வபாரதி பல்கலைக்கழகம் உள்ளது.
## தட்ப வெப்பம்
போல்பூர் நகரத்தின் கோடைக்கால அதிகபட்ச வெப்பம் 47.0&nbsp;°C; குளிர்கால குறைந்தபட்ச வெப்பம் 5.0&nbsp;°C ஆக உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 18 வார்டுகளும், 19,032 வீடுகளும் கொண்ட போல்பூர் நகரத்தின் மக்கள் தொகை 80,210  ஆகும். அதில் ஆண்கள் 40,468  மற்றும் பெண்கள்  39,742 ஆக உள்ளனர். பாலின விகிதம் 1000 ஆண்களுக்கு 982  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8.54%   ஆகவுள்ளனர். இதன் சராசரி  எழுத்தறிவு 86.77%  ஆகவுள்ளது. இதன் மக்கள் தொகையில் இந்துக்கள் 89.77%, இசுலாமியர் 9.68%,  பௌத்தர்கள் , சமணர்கள் , சீக்கியர்கள் , கிறித்தவர்கள் 0.19% மற்றும் பிறர் 0.37% ஆகவுள்ளனர். இந்நகர மக்கள் வங்காள மொழி மற்றும் உருது மொழிகள் பேசுகின்றனர்.

## போக்குவரத்து
### இரயில் நிலையம்
போல்பூர்-சாந்திநிகேதன் இரயில் நிலையம், கொல்கத்தா, அகர்தலா, புவனேஸ்வர், மும்பை, பெங்களூரு, ஐதராபாத், விசாகப்பட்டினம் நகரங்களை இணைக்கிறது.
### சாலைகள்
தேசிய நெடுஞ்சாலை எண் 114 (பழைய எண் 2B) போல்பூர் நகரம் வழியாகச் செல்கிறது.
### வானூர்தி நிலையம்
இதன் அருகே அமைந்த வானூர்தி நிலையம் 70 கிலோ மீட்டர் தொலைவில் உள்ள துர்காபூர் விமான நிலையம் ஆகும். 

## கல்வி
* விஸ்வபாரதி பல்கலைக்கழகம்
* சீகாம் திறன் பல்கலைக்கழகம்
* போல்பூர் பல்கலைக்கழகம் (விஸ்வ வங்காள விஸ்வ வித்தியாலயம்)
* போல்பூர் கல்லூரி
* பூர்ணி தேவி சௌத்திரி மகளிர் கல்லூரி 
* சாந்திநிகேதன் மருத்துவக் கல்லூரி
* வங்காள தொழில்நுட்பம் & மேலாண்மை நிறுவனம்
* சாந்திநிகேதன் பாலிடெக்னிக் கல்லூரி, போல்பூர்
* சாந்திநிகேதன் செவிலியர் கல்லூரி

## சுற்றுலா
• பல்லாப்பூர் வனவிலங்கு சரணாலயம், சாந்திநிகேதன் 

## மேற்கோள்கள்

## வெளி இணைப்புகள்
* Around Bolpur *[[The Telegraph (Kolkata)|The Telegraph]]*, 19 December 2004
*  From Bolpur to Santiniketan
*  Santiniketan travel guide 
* 

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:பிர்பூம் மாவட்டம்
தாங்குனி

**தாங்குனி** (**Dankuni**), கிழக்கு இந்தியாவில் உள்ள மேற்கு வங்காள மாநிலத்தின் ஹூக்லி மாவட்டத்திலுள்ள  நகரம் மற்றும் நகராட்சி ஆகும். இது மாவட்டத் தலைமையிட நகரமான கூக்ளி-சூச்சுராவுக்கு தெற்கே 35 கிலோ மீட்டரும்; ஹவுராவுக்கு வடக்கே 12.5 கிலோ மிட்டரும்; மாநிலத் தலைநகரான கொல்கத்தாவிற்கு வடமேற்கே 20.4 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 19 வார்டுகளும்,22,544  வீடுகளும் கொண்ட தாங்குனி நகரத்தின் மக்கள் தொகை 94,936  ஆகும். அதில் ஆண்கள்  49,105 மற்றும் பெண்கள்  45,83 ஆக உள்ளனர். பாலின விகிதம் 1000 ஆண்களுக்கு 933  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10.41% ஆகவுள்ளனர். இதன் சராசரி  எழுத்தறிவு 84.13 % ஆகவுள்ளது.  இதன் மக்கள் தொகையில் இந்துக்கள் 68.10%, இசுலாமியர் 31.17%, கிறித்தவர்கள் 0.17%	மற்றும் பிறர் 0.56% ஆகவுள்ளனர்.
## போக்குவரதது

இந்நகரத்தில் தாங்குனி தொடருந்து நிலையம் உள்ளது.

நேதாஜி சுபாசு சந்திரபோசு பன்னாட்டு வானூர்தி நிலையம் இந்நகரத்திலிருந்து 20 கிலோ மீட்டர் தொலைவில் உள்ளது.

## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:ஹூக்லி மாவட்டம்
போம்சு பஞ்சுருட்டான்

**போம் பஞ்சுருட்டான்** (*Böhm's bee-eater*)(மீரோப்சு போக்மீ) என்பது மீரோபியேடே குடும்பத்தில் உள்ள பறவை சிற்றினமாகும். இது காங்கோ மக்களாட்சிக் குடியரசு, மலாவி, மொசாம்பிக், தன்சானியா மற்றும் சாம்பியாவில் காணப்படுகிறது.

இந்த பறவையின் பெயர் செருமனி விலங்கியல் நிபுணர் ரிச்சர்ட் போம் நினைவாக உள்ளது.

## மேற்கோள்கள்


பகுப்பு:கிழக்கு ஆப்பிரிக்க பறவைகள்
புவி–உயிர் அறிவியல் நிறுவனம்

**புவி–உயிர் அறிவியல் நிறுவனம்** (*Earth–Life Science Institute*) சப்பானில் உள்ள டோக்கியோ தொழில்நுட்ப நிறுவனத்தில்  அமைந்துள்ள ஓர்  ஆராய்ச்சி நிறுவனம ஆகும். தனித்தியங்கும் நிரந்தர அறிவியல் ஆராய்ச்சி நிறுவனமாக இந்நிறுவனம் இயங்குகிறது. வானியல் இயற்பியல் முதல் உயிரியல் வரையிலான துறைகளில் 70 பேருக்கும் மேற்பட்ட விஞ்ஞானிகளை  நிறுவனம் பணியமர்த்தியுள்ளது. இவர்கள் கோள்கள் மற்றும் உயிரினங்களின் தோற்றம் மற்றும் பரிணாமத்திற்கு இடையே உள்ள பரந்த தொடர்புகள் குறித்து கூட்டு ஆராய்ச்சி செய்கிறார்கள்.

## வரலாறு
புவி–உயிர் அறிவியல் நிறுவனம் 2012 ஆம் ஆண்டில் நிறுவப்பட்டது. கிரகங்கள் மற்றும் உயிர்களின் தோற்றம் தொடர்பான கேள்விகளுக்கு ஆராய்ச்சியாளர்களை திரட்டுவதன் மூலம் பூமிக்கும் உயிர் அறிவியலுக்கும் இடையே ஒரு பாலத்தை உருவாக்குவது இந்நிறுவனத்தின் அடிப்படை நோக்கமாகும்.  புவி–உயிர் அறிவியல் நிறுவனம்  எகிம் பல்கலைக்கழகம், ஆர்வார்டு பல்கலைக்கழகம் மற்றும் மேம்பட்ட ஆய்வுக்கான நிறுவனம் ஆகியவற்றின் செயற்கைக்கோள்-நிறுவனங்களுடன் இணைக்கப்பட்ட்டுள்ளது. தற்போது இயக்குநர் கீ ஈரோசு மற்றும் துணை இயக்குநர்கள் சிக்கெரு ஐடா மற்றும் இயான் எர்ன்லண்டு ஆகியோரால் வழிநடத்தப்படுகிறது.

## நிதி ஆதாரங்கள்
தோராயமாக ஆண்டுக்கு 7மில்லியன் டாலர் தொகையை வழங்கி சப்பானின் உலக பிரீமியர் பன்னாட்டு ஆராய்ச்சி மையம்  நிறுவனத்திற்கான நிதி ஆதாரமாகச் செயல்பட்டது. இயான் தெம்பிள்டன் அறக்கட்டளை  புவி–உயிர் அறிவியல் நிறுவன வலையமைப்பை உருவாக்க  $5.6மில்லியன்  தொகையை மூன்று ஆண்டுகளுக்கு கொடுத்து உதவியது.  சப்பான் அறிவியல் ஊக்குவிக்கும் சங்கமும், பல தனியார் அமைப்புகளும் பல்வேறு வகையான திட்டங்களுக்கு  நிதி வழங்கி  புவி–உயிர் அறிவியல் நிறுவனத்தை ஆதரிக்கின்றன.

## மேற்கோள்கள்

## புற இணைப்புகள்
* பூவி-உயிர் அறிவியல் நிறுவனம்
* உலக பிரீமியர் சர்வதேச ஆராய்ச்சி மையங்கள் நிறுவனங்கள்

பகுப்பு:சப்பான்
பகுப்பு:அறிவியல் கோட்பாடுகள்
அன்னி எர்னோ

**அன்னி எர்னோ** (*Annie Ernaux*; பிறப்பு: 1 செப்டம்பர் 1940) நோபல் பரிசு பெற்ற பிரான்சிய எழுத்தாளரும், இலக்கியப் பேராசிரியரும் ஆவார். இவரது இலக்கியப் பணி, பெரும்பாலும் சமூகவியலுடன் நெருங்கிய தொடர்புகளைப் பேணும் சுயசரிதைகள் ஆகும். "தன்னுடைய நினைவில் தன் வேர்கள், பிரிவுகள், கூட்டான கட்டுப்பாடுகள் ஆகியவற்றை நெஞ்சுரத்துடனும் மருத்துவத் துல்லியத்துடனும் வெளிப்படுத்தியமைக்காக", இவருக்கு 2022 ஆம் ஆண்டு இலக்கியத்திற்கான நோபல் பரிசு வழங்கப்பட்டது.

## மேற்கோள்கள்

## வெளி இணைப்புகள்
*
* 
*Critical bibliography (Auteurs.contemporain.info)

பகுப்பு:1940 பிறப்புகள்
பகுப்பு:பிரெஞ்சு எழுத்தாளர்கள்
பகுப்பு:நோபல் பரிசு பெற்ற பிரான்சியர்கள்
பகுப்பு:வாழும் மக்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:நோபல் பரிசு பெற்ற பெண்கள்
பகுப்பு:பிரெஞ்சுப் பெண் எழுத்தாளர்கள்